Diari Oficial de la Generalitat Valenciana


Sumari del DOGV 8579, del 27-06-2019 (2019/6143)

RESOLUCIÓ de 24 de maig de 2019, de la Presidència de la Generalitat, per la qual s'autoritza la revocació de l'exempció del lloc de Secretaria de la Mancomunitat la Costera-Canal.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   8579

Data del DOGV
:   27-06-2019

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2019/6143


Data del document
:   24-05-2019

Organisme emissor
:   Presidència de la Generalitat

Tipus de document
:   Resolució

Anàlisi jurídica

RESOLUCIÓ de 24 de maig de 2019, de la Presidència de la Generalitat, per la qual s'autoritza la revocació de l'exempció del lloc de Secretaria de la Mancomunitat la Costera-Canal. [2019/6143]  
Mitjançant l'Ordre de 20 de juliol de 1998, de la Conselleria de Presidència, publicada en el DOGV de data 16 de setembre de 1998, es va aprovar la creació i classificació del lloc de Secretaria en classe tercera, així com l'exempció de l'obligació de mantindre el lloc de Secretaria de la Mancomunitat la Costera-Canal, i que les funcions reservades a aquest lloc s'exerciren mitjançant el sistema d'acumulació de funcions.  
Segons el certificat de 27 de desembre de 2018, de la Secretaria, per acord plenari de la Mancomunitat la Costera-Canal, en sessió celebrada el dia 20 de desembre de 2018, es va acordar, per unanimitat, sol·licitar la revocació de l'exempció de l'obligació de mantindre el lloc de Secretaria concedida per l'Ordre de 20 de juliol de 1998, pel fet d'haver canviat les circumstàncies que la van fer propícia.  
Sol·licitat el preceptiu informe a la Diputació Provincial de València, s'ha informat en data 2 d'abril de 2019 que l'expedient en qüestió no afecta els serveis provincials.  
Vistos els antecedents indicats, i en virtut del que s'ha disposat en l'article 164.3 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 32 de la Llei 21/2018, de 16 d'octubre, de mancomunitats de la Comunitat Valenciana, i en l'article 15.3 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 12 de febrer de 2016, del president de la Generalitat, per la qual es deleguen determinades atribucions en distints òrgans de l'Administració de la Generalitat (DOGV 7722, 17.02.2016), resolc:  
  
Primer  
Revocar l'exempció de l'obligació de mantindre el lloc de Secretaria de la Mancomunitat la Costera-Canal.  
  
Segon  
Mantindre la classificació del lloc de Secretaria de la Mancomunitat la Costera-Canal en classe tercera, i reservar-ne la provisió a personal funcionari amb habilitació de caràcter nacional, de la subescala de secretaria-intervenció.  
  
Contra aquesta resolució, que posa fi a la via administrativa, de conformitat amb el que s'estableix en l'article 114.c de la Llei 39/2015, d'1 d'octubre, del procediment administratiu comú de les administracions públiques, les persones interessades hi podran interposar els recursos següents:  
a) Directament, un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
c) En el cas que la persona interessada siga una administració pública, no hi podrà interposar cap recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats de l'endemà de la publicació d'aquesta resolució en el Diari Oficial de la Generalitat Valenciana.  
  
Tot això sense perjudici que les persones interessades puguen exercir qualsevol altra via que estimen oportuna.  
  
València, 24 de maig de 2019.- El president, p. d. (Resolució 12.02.2016, DOGV 17.02.2016), el secretari autonòmic de Presidència: Andreu Ferrer Bautista.